കാര്ഷിക നിയമങ്ങളില് ചര്ച്ചയ്ക്ക് തയ്യാര് കര്ഷക സമരം അനിശ്ചിതമായി തുടരുന്നതാണ് പ്രതിപക്ഷത്തിന് താത്പര്യമെന്ന് പ്രധാനമന്ത്രി ന്യൂഡല്ഹി: കാര്ഷിക നിയമങ്ങളുമായി ബന്ധപ്പെട്ട് നയം വ്യക്തമാക്കി പ്രധാനമന്ത്രി നരേന്ദ്ര മോദി. കാര്ഷിക നിയമങ്ങളില് ചര്ച്ചയ്ക്ക് തയ്യാറാണെന്ന് അദ്ദേഹം വ്യക്തമാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഓപ്പണ് മാഗസിന് നല്കിയ അഭിമുഖത്തിലാണ് അദ്ദേഹം ഇക്കാര്യം അറിയിച്ചത്. എപ്പോള് വേണെമെങ്കിലും ഇക്കാര്യത്തില് കേന്ദ്രം ചര്ച്ചയ്ക്ക് തയ്യാറാണെന്നും നിയമത്തിന്റെ ഏതു ഭാഗത്താണ് ഭേദഗതി വേണ്ടതെന്ന് വ്യക്തമാക്കിയാല് ആ നിലയില് ചര്ച്ച നടത്തുമെന്നും അദ്ദേഹം പറഞ്ഞു. ഇതിനു മുന്പ് നടന്ന ചര്ച്ചകളില് അതേക്കുറിച്ച് വ്യക്തമായ നിര്ദ്ദേശം ഉയര്ന്നു വന്നിരുന്നില്ലെന്ന് വ്യക്തമാക്കിയ പ്രധാനമന്ത്രി പ്രതിപക്ഷത്തിനെതിരെ രൂക്ഷ വിമര്ശനവും ഉന്നയിച്ചു. കര്ഷക സമരം അനിശ്ചിതമായി തുടരുന്നതാണ് പ്രതിപക്ഷത്തിന് താത്പര്യം. വിഷയത്തില് അനാവശ്യമായി തെറ്റിദ്ധാരണ പരത്താനാണ് പ്രതിപക്ഷം ശ്രമിക്കുന്നതെന്നാണ് അദ്ദേഹത്തിന്റെ ആരോപണം. കോവിഡ് വൈറസ് മഹാമാരിയെ തടയാനായി രാജ്യത്ത് നടത്തുന്ന പ്രതിരോധ പ്രവര്ത്തനങ്ങളെക്കുറിച്ചും വാക്സിനേഷനിലെ പുരോഗതിയെ കുറിച്ചും അദ്ദേഹം സംസാരിച്ചു. വാക്സിന് എന്താണെന്ന് ചിന്തിക്കാന് പറ്റാത്ത സാഹചര്യത്തിലാണ് രാജ്യത്ത് വാക്സിനേഷന് ഗവേഷണവും ഉത്പാദനവും ആരംഭിച്ചത്. വാക്സിനേഷനില് ഇന്ത്യ നേടിയ കീര്ത്തി കെടുത്താന് ബോധപൂര്വ്വമായ ശ്രമങ്ങളുണ്ടായെന്നും അന്താരാഷ്ട്ര തലത്തില് പോലും ഇന്ത്യയെ അപകീര്ത്തിപ്പെടുത്താനുള്ള ഗൂഢാലോചനയുണ്ടായെന്നും അദ്ദേഹം കുറ്റപ്പെടുത്തി. രണ്ടാം തരംഗം നിയന്ത്രിക്കുന്നതില് ഇന്ത്യ പരാജയപ്പെട്ടെന്ന തരത്തില് അന്താരാഷ്ട്ര മാദ്ധ്യമങ്ങളിലൂടെ പ്രചാരണമുണ്ടായെന്നും ലോകരാജ്യങ്ങളെല്ലാം കോവിഡ് പ്രതിസന്ധി നേരിടുമ്ബോഴും ഇന്ത്യ മാത്രം കോവിഡ് പ്രതിരോധത്തില് പിന്നോക്കാം പോയെന്ന തരത്തില് സ്ഥാപിച്ചെടുക്കാനായിരുന്നു പ്രതിപക്ഷത്തിന്റെ ശ്രമമെന്നും അദ്ദേഹം കുറ്റപ്പെടുത്തി.